MLDataScientist/Wikipedia-uzbek-2024-05-01 huggingface dataset:
Danny Masterson

Articles with hCards

Daniel Piter Masterson (1976-yilning 13-mart sanasida tugʻilgan) – amerikalik aktyor. U ''That '70s Show''filmida Steven Haydni (1998–2006), "Men at Work" filmida Milo Fosterni (2012–2014) va ''Ranch" filmida Jeymson „Rooster“ Bennett (2016–2018) kabi rollarni ijro qilgan. 2023-yilning may oyida Masterson Saentologiya cherkovining sobiq aʼzolari boʻlgan ikki ayolni zoʻrlaganlikda ayblangan, hakamlar hay’ati tomonidan uchinchi zoʻrlash ayblovi boʻyicha hech qanday hukm tayinlanmagan. 2023-yilning 7-sentabr sanasida Masterson 30 yillik qamoq jazosiga hukm qilingan.

Biografiyasi 
Masterson Nyu-Yorkdagi Long-Aylendda Carol va Piter Mastersonlar oilasida tugʻilgan. U Long-Aylenddagi Albertson, Garden Siti va Sharqiy Uilistonda kabi yerlarda oʻsgan. Mastersonning Kristofer Masterson ismli akasi bor. Akasi ''Malcolm in the Middle'' filmida Fransis roʻlini jro etgan. Onasi bir ammo oʻgay boʻlgan uka-singlisi Jordan Masterson va Alanna Mastersonlar ham aktyor. Bundan tashqari, yana bir oʻgay ukasi Wil Masterson ham bor.

Faoliyati 
Masterson toʻrt yoshdan boshlab, bolalar modeli boʻlib ishlagan. Besh yoshidan boshlab, jurnal maqolalarda, shuningdek, televizion reklamalarda koʻrina boshlagan. Sakkiz yoshida, musiqiy filmlarda asosiy rollarni oʻynab, aktyorlik faoliyatini ham sekin boshlagan. Mastersonning shirali ovozi oʻsmirlik yillarida „yoʻqolib ketgan“. 16 yoshida 100dan ortiq reklamalarda, jumladan, Kelloggʻs Frosted Flakes, Hardeeʼs, Hostess, Tang, va Clearasil kabi roliklarida chiqa boshlagan.

Shaxsiy hayoti 
Masterson – saentolog. U 2004-yilda aktrisa Bijou Phllips bilan uchrashishni boshlagan. Va nihoyat, 2009-yilda unashtirilishgan, ammo 2011-yilning 18-oktyabr sanasida turmush qurishgan. Ularning 2014-yilning fevral oyida tugʻilgan bir nafar qiz farzandi bor.

Manbalar

Havolalar 

 
Amerikalik erkak ovoz aktyorlari
Amerikalik erkak televideniye aktyorlari
Amerikalik erkak bola aktyorlar
Yashayotgan insonlar
1976-yilda tugʻilganlar
Danni masterson
Co Adriaanse

Co Adriaanse (; 1947-yil 21-iyul Amsterdam) – gollandiyalik futbolchi va futbol murabbiyi.

Faoliyati 
Co Adriaanse 6 yil De Voleykkers professional klubida oʻynagan (1964-yildan 1970-yilgacha), keyingi 6 yilni Utrextda (1970—1976) oʻtkazgan va 29 yoshida klubni tark etgan.

Murabbiylik faoliyati

Ilk yillari 
Murabbiylik faoliyatini 1979-yilda Zilvermeuen jamoasida boshlagan, 4 yildan soʻng Adrianse AZga skaut va yoshlar murabbiyi sifatida qoʻshilgan. Bir yil oʻtgach, 1984—1985-yilgi mavsumda u PEC Zwolle bilan ikki yillik shartnoma imzolagan va shartnoma tugaganidan keyin ADO Den Haag bilan xuddi shunday shartnoma imzolagan. Keyin Co 5 mavsum davomida Amsterdamning „Ajax“ yoshlar jamoasi murabbiyi lavozimini egallagan.

„Villem II“ 
Uning murabbiylik faoliyatidagi keyingi jamoasi Villem II boʻlgan. Birinchi chempionatda beshinchi oʻrinni egallaganidan soʻng, Adriaanse jamoa bilan ikkinchi oʻrinni egallagan va „Gollandiyada yil jamoasi“ unvonini olgan. Bu esa turnir jadvalining eng quyi pogʻonasini egallashi bilan tanilgan jamoa Chempionlar ligasida ishtirok etishini anglatgan. Ammo Chempionlar ligasi Villem uchun katta toʻsiq boʻlgan va ular guruh bosqichidagi kurashni atigi 2 ochko bilan yakunlashgan („Spartak“ va „Bordo“ bilan durang oʻynashgan). Ushbu muvaffaqiyatsiz ishtirokdan soʻng, Co Adriaanse 2000-yil 20-mayda klubni tark etgan.

„Ajax“ 
Adriaanse „Ajax“ga murabbiy sifatida qaytgan, ammo debyut mavsumida 3-oʻrinni egallaganidan soʻng, 2001-yilning 29-noyabrida ishdan boʻshatilgan. „Ajax“ning navbatdagi bosh murabbiyi Ronald Kuman jamoani 29-marta Gollandiya chempioniga aylantirgan.

AZ 
2002-yilning noyabrida Co Adriaanse AZ klubi bilan shartnoma imzolagan. Birinchi mavsumda 10-oʻrinni egallagandan soʻng, keyingi mavsumda 5-oʻrinni egallab, jamoaga 2004—2005-yilgi UEFA kubogida qatnashish imkonini qoʻlga kiritgan.

Portu 
2005—2006-yilgi mavsumda Co Adriaanse boshchiligidagi jamoa Portugaliya chempioni boʻlgan.

Qatar olimpiya terma jamoasi 
2010-yil 14-yanvarda Adriaanse Qatar olimpiya terma jamoasini boshqarish uchun, 2,5 yillik shartnoma imzolagan.

Tvente 
2011-yilning 20-iyunida Co Tvente klubiga bosh murabbiy etib tayinlangan. Shartnoma 1 yil muddatga imzolangan.

Yutuqlari 
Portu

 Portugaliya chempioni: 2005—2006
 Portugaliya kubogi sohibi: 2005—2006

Red Bull

 Avstriya chempioni: 2008—2009
 Gollandiya Superkubogi sohibi: 2011-yil

 Shaxsiy yutuqlari

 Gollandiyaning eng yaxshi murabbiyi: 2004-yil
 Portugaliyada yilning eng yaxshi murabbiyi: 2006-yil

Manbalar 

Niderland futbolchilar
Yashayotgan insonlar
1947-yilda tugʻilganlar
21-iyulda tugʻilganlar
Sinaver Qodirov

Qodirov Sinaver Arifovich (1954-yil 27-dekabr, Samarqand, Oʻzbekiston SSR, SSSR) — Qrim-tatar jamoat faoli, “Azatlik” inson huquqlari tashkiloti yetakchilaridan biri, SSSR siyosiy mahbusi. Qrim-tatar xalqi majlisining sobiq deputati. Qrim-tatar xalqi majlisining II-V chaqiriq qurultoy delegati.

Hayoti 
Sinaver Qodirov 1954-yil 27-dekabrda Oʻzbekiston SSRning Samarqandda tug'ilgan. Toshkent davlat pedagogika universitetini “Qrim-tatar tili va adabiyoti” mutaxassisligi bo‘yicha tamomlagan. 1984-1985-yillarda u Oʻzbekiston SSR shaharlari va Krasnodar o'lkasida yashirincha tarqatiladigan qrim-tatarlarning "Kaasevet" jurnalini yaratishda faol ishtirok etgan va buning uchun Reshat Ablayev bilan birga hibsga olingan. Sinaver Qodirov 1985-yil 12-dekabrda hibsga olindi. 1986-yil mart oyida O'zbekiston SSR Jinoyat kodeksining 191-4-moddasiga asosan hukm e'lon qilingan. Jazoni Yakutiyada o‘tagan.

Eminye ismli qiz bilan oila qurgan. Seit Bekir ismli o'g'li bor.

U 1991-2013-yillarda Qrim-tatar xalqi majlisining deputati bo'lgan. Qrim-tatar xalqi majlisining II, III, IV va V chaqiriq qurultoy delegati boʻlgan, Markaziy saylov komissiyasi raisi etib saylangan.

2015-yilning 23-yanvarida Qrimning Rossiya tomonidan bosib olinishi paytida Ukraina pasporti bilan Ukrainaga ketmoqchi bo‘lgan ammo Qrimdan Istanbulga tibbiy ko‘rikdan o‘tish uchun ketmoqchi bo‘lganida rossiyalik chegarachilar tomonidan qo‘lga olingan. Majlisning yana ikki vakili Eskender Bariyev va Abmedjit Sulaymonov bir necha soatlik tergovdan so‘ng qo‘yib yuborilgan. Qodirov Armyanskga yuborildi, u yerda mahalliy sud o'sha kuni qaror chiqardi, unga ko'ra qrim-tatar faoli ikki ming rubl miqdorida jarima to'lashi va Qrimni qaytish huquqisiz tark etishi kerak edi.

Manbalar

Tashqi havolalar 
 
  // Обличчя Незалежності. — 2021. — 25 листопада.
Samarqandda tugʻilganlar
Jaklin Vev

Jaklin Vev(1930 yil 29 yanvar - 2013 yil 18 aprel) - "etnografik kino" bilan tanilgan shveytsariyalik kinorejissyor. U "Shveysariya hujjatli filmining buyuk xonimi" deb atalgan. U 2013 yil Shveysariya kino mukofoti tomonidan bir umrlik muvaffaqiyat mukofotiga sazovor bo'lgan.

Hayoti
Jaklin Reber 1930 yilda Shveysariyaning Payern shahrida Moris Reber va Ivon Reymond oilasida tug‘ilgan.

Lozannada oʻqiganidan soʻng Jenevadagi kutubxona va axborot fanlari maktabida oʻqidi (1952–1953) Veuve diplom ishi ustida ishlash uchun Parijga boradi va 1955 yilda muzeyda fransuz kinorejissori va etnologi Jan Rush bilan uchrashdi.

U o'zining birinchi qisqa metrajli "Le Panier à viande" filmini 1966 yilda shveytsariyalik rejissyor Iv Yersin bilan birga suratga oldi. 1970-yillarning boshlarida u Massachusets texnologiya institutida britaniyalik hujjatli film rejissyori Richard Likok bilan ishlash uchun keladi va u yerda bo'lgan vaqtlarida Qo'shma Shtatlardagi ayollar harakati haqida ikkita qisqa metrajli film suratga oldi .

1974 yilda Vev Lozannada o'zining Aquarius Films kino ishlab chiqarish kompaniyasiga asos soldi. Uning ba'zi filmlari buyurtma qilingan, boshqalari esa frilanserlik asosida suratga olingan. Uning birinchi toʻliq metrajli “La Mort du grand-père ou Le Sommeil du juste” (“Boboning oʻlimi yoki: Adolatning uyqusi”) hujjatli filmi 1978 yilda Lokarno kinofestivalida namoyish etilgan.

Uning Vibrato deb nomlangan soʻnggi hujjatli filmi 2012-yilda namoyish etilgan. Bu Sent-Mishel kollejining Fribourg qo'shiq kuylovchi xo'ri haqida edi.

Jaklin Vev jami 14 ta toʻliq metrajli filmlar, jumladan, baʼzi badiiy filmlarni(Parti sans laisser d'address 1982; L'Evanouie 1992) suratga oldi.U butun umri davomida “60 dan ortiq qisqa metrajli va badiiy hujjatli filmlarni butun dunyo boʻylab festivallarda namoyish etgan va xalqaro mukofotlarga sazovor boʻlgan”

Shaxsiy hayoti
Jaklin Vev 1956 yilda Leopold Vevga turmushga chiqdi va ikki farzandli bo'ldi.

Manbalar
Marcel Akerboom

Marcel Akerboom () (1981-yil 26-oktabr, Leyden) – gollandiyalik murabbiy, futbolchi, futbolchilik faoliyatini yakunlagan va himoyachi sifatida oʻynagan. Amsterdamning „Ajax“ futbol klubi tarbiyalanuvchisi. Marcel „Fortuna“ safida professional debyutini oʻtkazgan va „Zvolle“, „Haarlem“ va Nordveyk jamoalarida oʻynagan.

Futbolchilik faoliyati 
Akerbom futbolchilik faoliyatini Nordveyk klubida boshlagan va 1994-yildan Amsterdamning Ajax yoshlar jamoasida oʻynagan hamda keyinchalik Niderlandiyaning 18 yoshgacha boʻlgan terma jamoasiga chaqirilgan.

2000-yil mart oyi oxirida „Ajax“ Marcelning „Fortuna“ ga oʻtganini eʼlon qilgan. U klub bilan 5 yillik shartnoma imzolagan. Gollandiya chempionatida Akerbom 26-avgust kuni „Xerenven“ga qarshi uy uchrashuvida debyut qilgan va uchrashuvning 15-daqiqasida zaxiradan maydonga tushgan. Uchrashuv „Fortuna“ning 0:2 hisobidagi magʻlubiyati bilan yakunlangan. Oʻzining debyut mavsumida 19 yoshli himoyachi Erediviziyada 15 oʻyin oʻtkazgan, shuningdek , Gollandiya kubogida ikkita va milliy chempionatning pley-off bosqichida uchta oʻyin oʻtkazgan.

Mavsum oxirida „Fortuna“ birinchi divizionga tushib ketishdan qutuulib qolgan, biroq oradan bir yil oʻtib klub 2001—2002-yilgi mavsumda ham chempionatda oxirgi oʻrinni egallagan. Birinchi divizionda „Marcel“ 4 mavsum davomida 110 ta oʻyin oʻtkazib, 2 ta gol urgan.

2006-yilning mart oyida Marcel Zvolle klubiga koʻchib oʻtgan va bir mavsum oʻtib, 2007-yilning iyulida u Haarlem futbolchisiga aylangan. Uch mavsum davomida Akerbom 87 ta oʻyin oʻtkazib, 2 ta gol urgan va 2010-yil fevral oyida Haarlem bankrot boʻlganidan soʻng, Marcel Xovdklasse havaskorlar ligasida oʻynagan sobiq klubi „Noordwijk“ga oʻtgan. 2010—2011-yilgi mavsumda uning jamoasi yuqori ligaga chiqishga muvaffaq boʻlgan, shuningdek, Gollandiya kubogining chorak finaliga chiqgan, unda Vaalveykka 6:0 hisobida magʻlub boʻlishgan.

Manbalar 

Niderland futbolchilar
Yashayotgan insonlar
1981-yilda tugʻilganlar
18-oktyabrda tugʻilganlar
28-oktyabrda tugʻilganlar
Oleksandr Kirilenko

Oleksandr Nikolayevich Kirilenko (1975-yil 14-noyabr, Samarqand) – Ukraina harbiy xizmatchisi, Ukraina Qurolli Kuchlari general-mayori. III darajali Bogdan Xmelnitskiy ordeni ritsarlari (2022).

Hayoti 
Oleksandr Kirilenko 1975-yil 14-noyabrda O‘zbekistonning Samarqand shahrida tugʻilgan.

Ukraina Oliy Radasi nomidagi Xarkov gvardiya oliy tank qoʻmondonlik kollejini (1996), Ukraina Milliy mudofaa akademiyasini (2004), Ivan Chernyaxovskiy nomidagi Ukraina Milliy mudofaa universitetini (2017) tamomlagan.

1996–2002-yillarda harbiy xizmatni oʻtab, tank otryadi, rotasi komandiri, tank bataloni shtab boshligʻi, tank polki shtab boshligʻining oʻrinbosari, mexanizatsiyalashgan boʻlinma shtab-kvartirasi operativ boʻlimi boshligʻining yordamchisi lavozimlarida xizmat qilgan. 2004–2005-yillarda – Operatsiya boʻlimi boshligʻi – Ukraina Qurolli Kuchlari quruqlikdagi kuchlari 13-armiya korpusining 51-alohida mexanizatsiyalashgan brigadasi shtab boshligʻining oʻrinbosari, 2005–2006 – Ukraina tinchlikparvar kontingenti (Kosovo) milliy kontingenti shtab-kvartirasining tezkor boʻlimi (S-3) boshligʻi, 2006–2007-yillarda – operativ boʻlim boshligʻi – Ukraina Qurolli Kuchlari Quruqlikdagi kuchlari 13-armiya korpusining 24-alohida mexanizatsiyalashgan brigadasi shtab boshligʻining oʻrinbosari, 2007–2010-yillarda – Ukraina Qurolli kuchlari quruqlikdagi kuchlari 13-armiya korpusi shtab-kvartirasi operativ boshqarmasi boshligʻining oʻrinbosari, 2010–2013-yillarda – operativ boʻlim boshligʻi – Ukraina Qurolli Kuchlari quruqlikdagi kuchlari 13-armiya korpusi shtab boshligʻining oʻrinbosari, 2013–2015-yillarda – Ukraina Qurolli kuchlari quruqlikdagi kuchlari shtab-kvartirasi va „Shimol“ operativ qoʻmondonligi operativ boshqarmasi boshligʻining oʻrinbosari, 2015–2018-yillarda – tezkor boshqaruv boshligʻi – Ukraina Qurolli kuchlari quruqlikdagi kuchlari „Gʻarbiy“ tezkor qoʻmondonligi shtab boshligʻining oʻrinbosari, 2018–2020-yillarda – Ukraina Qurolli Kuchlari moddiy-texnika taʼminoti bosh boshqarmasi boshligʻining birinchi oʻrinbosari, 2020–2021-yillarda – Ukraina Qurolli kuchlari Bosh shtabi moddiy-texnika taʼminoti bosh boshqarmasi (J4) boshligʻining oʻrinbosari, 2021-yil 1-oktyabrdan – Ukraina Qurolli kuchlari Bosh shtabi boshligʻining oʻrinbosari boʻlib faoliyat yuritgan.

Manbalar 

Samarqandda tugʻilganlar
Artur Li

Artur Klimentovich Li (1984-yil 17-iyun, Samarqand – 2014-yil 16-avgust, Krasne qishlogʻi, hozirgi Lugansk viloyati, Sorokinskiy tumani) – ukrainalik sportchi, harbiy xizmatchi, Ukraina Qurolli kuchlari serjanti.

Hayoti 
Artur 1984-yil Oʻzbekistonda Samarqand shahrida tugʻilgan. 1990-yillarda otasi oilasini Stryi viloyatidagi Xodovichy qishlogʻiga yubordi. 1999-yilda Xodovichy qishlogʻidagi maktabni tamomlagan. Maktabni tugatgach, Lvov viloyati, Stryi shahridagi 8-sonli Oliy kasb-hunar maktabida 3-sinfda teplovoz va elektrovoz mashinistining yordamchisi lavozimida tahsil oldi (2002).

U erkin kurash federatsiyasining Lvov viloyati boʻlimi aʼzosi, Ukrainaning „Xopak“ qoʻl kurashi federatsiyasining yetakchi sportchisi va murabbiyi boʻlgan.

2002-yilda Artur Qurolli Kuchlar safiga harbiy xizmatga chaqirildi, Yavorov shahrida parashutchi boʻlib xizmat qildi. Xizmati davomida u ikki marta Iroqning „qaynoq nuqtalarida“ boʻlgan – jarohatlangan. 2013-yildan beri u „Qizil Yulduz“ ordenli 80-alohida aviatsiya boʻlinmasida, Ukraina Qurolli Kuchlarining yuqori harakatchan desant qoʻshinlari brigadasida (A0284 harbiy qism, Lvov shahri) shartnoma asosida xizmat qilgan.

Sharqdagi jangovar harakatlar boshidanoq 80-alohida aviatsiya brigadasining MTZ kompaniyasidan serjant boʻlib ATO zonasiga yuborildi.

Artur Li Lugansk viloyatining Krasnodon tumanidagi Krasne qishlogʻini terrorchilar tomonidan „Grad“ zenit-raketa majmuasidan oʻqqa tutishi vaqtida halok boʻlgan. U bilan birga, Taras Kuleba, Ihor Dobrovolskiy, Denis Myrchuk, Vladislav Muravyov, Ivan Pasevich, Nazar Peprik, Oleg Tyurikov, Oleksandr Fil va Denis Chasoviy ham vafot etdi.

Artur Li 2014-yil 20-avgustda Xodovichy qishlogʻida dafn etilgan.

Ukrainaning davlat suvereniteti va hududiy yaxlitligini himoya qilishda koʻrsatgan shaxsiy jasorati va qahramonligi, Rossiya-Ukraina urushi paytida harbiy qasamyodga sodiqligi uchun mukofotlangan.

Manbalar 

Samarqandda tugʻilganlar
Ukrainada vafot etganlar
Enver Mamutov

Enver Shevketovich Mamutov (1975-yil 28-avgust, Samarqand) – qrim-tatar siyosiy mahbusi. Rossiya hukumati tomonidan Hizb ut-Tahrir faoliyatiga aloqadorlikda ayblangan.

Hayoti 
Mamutov 1975-yil 28-avgustda Samarqand shahrida tugʻilgan.

Enver mahalliy maktabga bordi. 8-sinfni tugatgandan soʻng Toshkent shahridagi 43-qurilish maktabining „2-sinfdagi gipschi“ yoʻnalishiga oʻqishga kirib, uni 1991-yilda tamomlagan.

1994-yilda Enver Mamutovning oilasi Qrimga qaytib, Baxchisaroy tumani Viktorivka qishlogʻiga joylashdi. U yerda Enver qarindoshlariga uy qurishda yordam beradi.

2016-yilning 12-may kuni Rossiya xavfsizlik kuchlari Enver Mamutovning uyiga kirish eshigidagi qulfni buzib kirishdi. Tintuv natijasida Mamutov qoʻlga olinib, uning kompyuteri va telefoni musodara qilingan. Ayoli va advokati besh kun davomida Enverning turgan joyini topa olishmadi.

Uzoq vaqt davomida Enver Mamutov Simferopol tergov hibsxonasida bir kishilik kamerada saqlangan. Rossiya Federal Jazoni ijro etish xizmati Qrim va Sevastopol boʻyicha tergov izolyatori rahbarining eʼtirozlariga qaramay, Mamutovni saqlash sharoitlari buzilganini tan olishga majbur boʻldi.

2018-yilning 22-may kuni Enver Mamutov va Baxchisaroy guruhining „Hizb ut-Tahrir ishlari“ning boshqa shaxslari Rostov-Donudagi tergov izolyatoriga qoʻyildi. 2018-yilning noyabr oyida Mamutov tergov izolyatorining maxsus boʻlimiga joylashtirildi, advokat Emil Kurbedinovning soʻzlariga koʻra, shiftdan suv doimo oqadi va „bir necha soat, hatto kunlar ham qolishning iloji yoʻq“.

2018-yilning 24-dekabr kuni Rostov-Don shahridagi Shimoliy Kavkaz okrug harbiy sudi Hizb ut-Tahrir ishining birinchi Baxchisaroy guruhi ishtirokchilariga hukm chiqardi. Enver Mamutov 17 yilga qattiq tartibli qamoq jazosiga hukm qilindi, qolgan ayblanuvchilar 9 yilga ozodlikdan mahrum etildi.

Himoya tomoni 2019-yil 11-iyul kuni apellyatsiya shikoyati berganidan keyin Rossiya Federatsiyasi Oliy sudi Memetovning qamoq muddatini 3 oyga qisqartirib, 16 yil 9 oyga qisqartirdi.

2019-yil sentyabr oyida Enver Mamutov Remzi Memetov bilan birga Stavropoldagi 11-sonli qattiq tartibli koloniyaga oʻtkazildi.

Manbalar 
Samarqandda tugʻilganlar
Mohsen Yeganeh

Articles with hCards
Mohsen Yeganeh ([  ] 1985-yil 13-mayda tugʻilgan) — eronlik qoʻshiqchi va musiqachi. U ko'plab kontsertlarda ishtirok etgan, shu jumladan Fajr xalqaro musiqa festivalida ham.

Hayotning boshlang'ich davri 
Mohsen Yeganeh Gonbad-e Kavus shahrida fors oilasida tug'ilgan, uning otasi Muhammad Reza Yegane Eron-Iroq urushida halok bo'lgan va onasi universitet professori bo'lib ishlagan. Qo'shiqchining ikkita katta opasi va ukasi bor. U hozirda qizi va rafiqasi bilan Tehronda yashaydi.

Diskografiyasi

Shuningdek qarang: 

 Fors pop musiqa

Manbalar

Tashqi havolalar 

 
 
 
 Mohsen Yeganeh on Spotify
Yashayotgan insonlar
1985-yilda tugʻilganlar
Valentin Zubov

Valentin Sergeyovich Zubov (1946-yil 10-iyun, Samarqand, Oʻzbekiston SSR) – sotsiologiya fanlari doktori (1992), professor (1992). Ukraina Oliy Radasidagi „Yuliya Timoshenko bloki“ fraksiyasi aʼzosi (2007-yil noyabr – 2010-yil sentyabr), Milliy xavfsizlik va mudofaa qoʻmitasi raisining oʻrinbosari (2007-yil dekabrdan), III darajali „Buyuk xizmatlari uchun“ ordeni sohibi (2010).

Valentin Zubov 2010-yil 21-avgustdan „Ukraina xalq mehnat ittifoqi“ siyosiy partiyasi rahbari.

Hayoti 
Valentin Zubov 1946-yil 10-iyun Samarqandda tugʻilgan. Otasi harbiy xizmatchi Sergey Yaqimovich (1916–1969), onasi Anastasiya Nikiforivna (1917–1978), xotini Lyudmila Stepanevna (1953). Farzandlari Oksana (1971), Olga (1971), Anastasiya (1980) va Gennadiy Zubov (1948).

Taʼlim va ilmiy faoliyati 
Xarkov davlat universitetining tarix fakultetida tahsil olgan (1965–1970). Tarixchi, tarix va ijtimoiy fanlar oʻqituvchisi. T. G. Shevchenko nomidagi Kiyev davlat universiteti aspiranti (1977). Nomzodlik dissertatsiyasi mavzusi – „Har tomonlama rivojlangan shaxsni tarbiyalashda havaskor badiiy ijodiyotning oʻrni“ (Kiyev universiteti 1981). Keyinchalik „Iqtisodiy islohotlar sharoitida qishloqning ijtimoiy muammolari“ mavzusida doktorlik dissertatsiyasini yoqlagan.

Siyosiy faoliyati 
2002-yil apreldan 2006-yil aprelgacha Yuliya Timoshenko blokidan 4-chaqiriq Ukraina xalq deputati. Yuliya Timoshenko bloki fraksiyasi aʼzosi (2002-yil may oyidan), xavfsizlik faoliyatini qonunchilik bilan taʼminlash boʻyicha quyi qoʻmita raisi, Milliy xavfsizlik va mudofaa masalalari qoʻmitasining razvedka va kontrrazvedka idoralari, chegara va bojxona organlari qoʻmitasi raisi (2002-yil iyunidan).

2007-yil noyabr oyidan Yuliya Timoshenko blokidan 6-chaqiriq Ukraina xalq deputati (roʻyxatda oʻn toʻqqizinchi). Saylovlar vaqtida u vaqtincha ishlamadi.

2006-yil apreldan 2007-yil iyungacha Yuliya Timoshenko blokidan 5-chaqiriq Ukraina xalq deputati boʻlgan. Milliy xavfsizlik va mudofaa qoʻmitasi raisining oʻrinbosari (2006-yil iyuldan), „Yuliya Timoshenko bloki“ fraksiyasi aʼzosi (2006-yil may oyidan). 2007-yil 12-iyunda deputatlik yorliqlarini imzolagan.

2010-yil 27-aprelda u Yanukovich kelishuvini ratifikatsiya qilish uchun ovoz berdi.

Manbalar 

Samarqandda tugʻilganlar
1946-yilda tugʻilganlar
10-iyunda tugʻilganlar
Viktor Bernatskiy

Viktor Kostyantinovich Bernatskiy (6 (18) dekabr 1882-yil, Samarqand viloyati, Kattaqoʻrgʻon shahri, hozirgi Oʻzbekiston) – ukrainalik fizik.

Hayoti 
Viktor Kostiantinovich Bernatskiy 1882-yil 6-dekabrda (yangi uslub boʻyicha 18-dekabr) otasining xizmat vazifalarini bajarishi munosabati bilan Samarqand viloyati (hozirgi Oʻzbekiston) Kattaqoʻrgʻon shahrida tugʻilgan.

Uch yil oʻtgach, Bernatskilar Kiyevga koʻchib oʻtishdi. Viktor shu yerda gimnaziyani tamomlagan.

1908-yilda Bernatskiy Kiyev universitetining fizika-matematika fakultetining matematika boʻlimini birinchi darajali diplom bilan tugatdi.

1909-yildan Kamianets-Podilskiydagi oʻrta maktablarda ishlagan. Texnikumda matematika va fizika fanlaridan dars bergan. Bunga parallel ravishda u tijorat maktabida, 1912-yildan esa Slavutinska qizlar gimnaziyasida fizikadan dars bergan.

Bernatskiy 1915–1918-yillarda, Birinchi jahon urushi paytida frontda edi. Rossiya armiyasidan demobilizatsiya qilinganidan keyin u Kamianets-Podilskiyda oʻqituvchilik faoliyatiga qaytdi.

1919-yil 30-noyabrdan Bernatskiy Kamianets-Podilskiy nomidagi Ukraina davlat universitetining fizika-matematika fakulteti fizika kafedrasida katta assistent boʻlib ishladi. 1920-yilda u universitetda fizika boʻyicha qoʻshimcha kursni oʻqidi. Universitet qayta tashkil etilgandan soʻng Xalq taʼlimi institutiga fizika fakultetiga oʻqishga kirdi.

1919, 1920, 1921-yillarda kattalar uchun Ukraina gimnaziyasini, keyin esa kattalar maktabini boshqargan. Bir necha yil qishloq xoʻjaligi institutida ishladi.

Kamianets-Podilskiyda professor Bernatskiy, Xalq taʼlimi instituti talabalari Voznesenskiy va Makarevich tashabbusi bilan radiohavaskorlar toʻgaragi tashkil etildi.

1927-yildan Bernatskiy professor, 1929-yildan Kamianets-Podilskiy nomidagi xalq taʼlimi instituti prorektori, 1930-yilda Xalq taʼlimi instituti Ijtimoiy taʼlim institutiga aylantirilgach, u yerda fizika professori lavozimida ishladi.

1933-yilda Bernatskiy Kievga joʻnab ketdi. 1938-yil 11-iyunda Viktor Kostiantinovich Bernatskiy „Ukraina millatchi tashkilotida faol ishtirok etgani va gʻarazli ish olib borganligi“ uchun hibsga olingan. 1939-yil 5-oktyabrda u besh yil mehnat lagerida qamaldi. Keyingi taqdiri nomaʼlum.

Manbalar 

Fiziklar